कर्नाटक के बेलगाम से लगातार 4 बार संसद पहुंचे थे सुरेश अंगड़ी, 2019 में बने थे मंत्री
सुरेश अंगड़ी का जन्म कर्नाटक के बेलगावी जिले के केके कोप्पा नामक गांव में एक जून 1955 को हुआ था। उनके पिता का नाम चनाबसप्पा अंगड़ी और माता का नाम सोमव्वा अंगड़ी था।
नई दिल्ली: केंद्रीय रेल राज्य मंत्री सुरेश अंगड़ी का बुधवार की शाम दिल्ली के एम्स अस्पताल में निधन हो गया। 65 वर्षीय अंगड़ी कुछ समय पहले ही कोरोना वायरस से संक्रमित पाए गए थे, जिसके बाद उन्हें अस्पताल में भर्ती कराया गया था। कर्नाटक से भारतीय जनता पार्टी के लोकप्रिय नेताओं में से एक अंगड़ी लगातार 4 बार से लोकसभा का चुनाव जीतकर संसद में पहुंच रहे थे, और इस बार केंद्र सरकार में उन्हें रेल राज्य मंत्री की अहम जिम्मेदारी भी दी गई थी। सुरेश अंगड़ी केंद्र सरकार के ऐसे पहले मंत्री हैं जिनकी इस घातक वायरस ने जान ली है।बेलगावी जिले में हुआ था अंगड़ी का जन्मसुरेश अंगड़ी का जन्म कर्नाटक के बेलगावी जिले के केके कोप्पा नामक गांव में एक जून 1955 को हुआ था। उनके पिता का नाम चनाबसप्पा अंगड़ी और माता का नाम सोमव्वा अंगड़ी था। अंगड़ी साल 1986 में मंगल के साथ परिणय सूत्र में बंधे थे और दोनों के 2 बेटियां हैं। अंगड़ी की शिक्षा-दीक्षा कर्नाटक के बेलगावी में स्थित एसएसएस समिति कॉलेज ऑफ कॉमर्स और आर. एल. लॉ कॉलेज से हुई थी। उन्होंने बेलगावी से ही अपनी राजनीतिक यात्रा भी शुरू की और लगातार 4 बार देश की संसद में पहुंचे।लगातार 4 बार लोकसभा पहुंचे थे अंगड़ीसुरेश अंगड़ी कर्नाटक में भारतीय जनता पार्टी के सबसे कद्दावर नेताओं में से एक थे। उनकी लोकप्रियता का अंदाजा इसी बात से लगाया जा सकता है कि उन्होंने 2004, 2009, 2014 और 2019 के लोकसभा चुनावों में बेलगाम/बेलगावी सीट से लगातार जीत दर्ज की थी। पिछले लोकसभा चुनावों में तो उन्होंने अपने निकटतम प्रदिद्वंदी को लगभग 4 लाख वोटों के अंदर से हराया था। 2019 में हुए इन चुनावों में उन्हें बेलगाम संसदीय क्षेत्र की जनता ने दिल खोलकर वोट दिया था, और उन्हें कुल 63.22 प्रतिशत वोट प्राप्त हुए थे। मई 2019 में मोदी सरकार 2.0 में उन्हें रेल राज्य मंत्री बनाया गया था।